Oklahoma City ຈັດພິທີ ຂີດໝາຍຄົບຮອບ 20 ປີ ການວາງລະເບີດ ຕຶກລັດຖະບານ
ອະດີດ ປ. ຄລິນຕັນ ກໍຮວມ ຢູ່ໃນບັນດາຜູ້ທີ່ກ່າວປາໄສ ຕໍ່ທີ່ຊຸມນຸມ ໃນພິທີລະລຶກເຖິງ ດວງວິນຍານ ຂອງພວກທີ່ເສຍຊີວິດ 168 ຄົນ ແລະໃຫ້ກຽດ ພວກໄດ້ຮັບບາດເຈັບ ເກືອບ 700 ຄົນ.
ປະຊາຊົນຫຼາຍຮ້ອຍຄົນພາກັນໄປໂຮມຊຸມນຸມ ໃນວັນອາທິດ ວານນີ້ໃນລັດ Oklahoma ທາງພາກກາງຕອນໃຕ້ຂອງສະ ຫະລັດ ຢູ່ບ່ອນທີ່ອາຄານລັດຖະບານກາງຫລັງໜຶ່ງເຄີຍຕັ້ງຢູ່ ເພື່ອເຂົ້າຮ່ວມພິທີ ຂີດໝາຍຄົບຮອບ 20 ປີຂອງການວາງ ລະເບີດໂດຍຜູ້ກໍ່ການຮ້າຍພາຍໃນປະເທດ ທີ່ໄດ້ສັງຫານ ປະຊາຊົນໄປ 168 ຄົນນັ້ນ ພິທີໄດ້ເລີ້ມຂຶ້ນດ້ວຍການຢືນສະຫງົບອາລົມເປັນເວລາ 168 ວິນາທີ ພວກລອດຊີວິດແລະຍາດຕິພີ່ນ້ອງຂອງພວກເສຍຊີ ວິດ ທີ່ມີນ້ຳຕາອາບໜ້າ ພາກັນອ່ານຊື່ຂອງພວກໄດ້ຮັບເຄາະ ແຕ່ລະຄົນອອກມາ ອະດີດປະທານາທິບໍດີສະຫະລັດ ທ່ານ Bill Clinton ກໍເປັນຜູ້ໜຶ່ງໃນບັນດາພວກທີ່ກ່າວ ປາໄສຕໍ່ທີ່ຊຸມນຸມດັ່ງກ່າວ ທ່ານຄລິນຕັນກ່າວວ່າ ” ປະທານາທິບໍດີບາຣັກ ໂອບາມາ ໄດ້ສົ່ງສານສະບັບໜຶ່ງ ໂດຍກ່າວວ່າ ເວລາທີ່ຜ່ານໄປ ຈະບໍ່ເຮັດໃຫ້ຄວາມເຈັບປວດດັບໄປຈັກເທື່ອ ໃນວັນທີ 19 ເມສາ ປີ 1995 ນາຍ Timothy McVeigh ຫົວຮຸນແຮງຕໍ່ຕ້ານລັດຖະບານ ໄດ້ຈອດລົດບັນທຸກຄັນໜຶ່ງທີ່ບັນຈຸວັດຖຸລະເບີດເຕັມຄັນ ໄວ້ຢູ່ຕໍ່ໜ້າອາຄານລັດຖະບານກາງ Alfred P Murrah ແລ້ວຈູດກະນວນລະເບີດດັ່ງກ່າວ ແຮງລະເບີດໄດ້ສ້າງຄວາມເສຍຫາຍໃຫ້ແກ່ຕຶກອາຄານຕ່າງໆຢູ່ໃນບໍລິເວນຊ່ວງຖະໜົນ 16 ຊ່ວງ ການໂຈມຕີດັ່ງກ່າວ ໄດ້ສັງຫານປະຊາຊົນ 168 ຄົນ ຮວມທັງພວກເດັກນ້ອຍ 19 ຄົນທີ່ພາກັນຫຼິ້ນຢູ່ໃນສູນລ້ຽງເດັກແຫ່ງໜຶ່ງໃນອາຄານ ແລະເຮັດໃຫ້ບາດເຈັບຕື່ມອີກ ເກືອບ 700 ຄົນ ນັບວ່າເປັນການກໍ່ການຮ້າຍໂດຍຄົນພາຍໃນປະເທດ ທີ່ພາໃຫ້ມີຜູ້ຄົນເສຍ ຊີວິດໄປຫຼາຍທີ່ສຸດ ໃນປະຫວັດສາດຂອງສະຫະລັດ ນາຍ McVeigh ກ່າວວ່າ ການໂຈມຕີດັ່ງກ່າວ ແມ່ນເພື່ອເປັນການແກ້ແຄ້ນຕໍ່ການເຂົ້າ ຍຶດເອົາບໍລິເວນໜຶ່ງຂອງກຸ່ມສາສະໜາຫົວຮຸນແຮງຈັດ ທີ່ພາໃຫ້ມີຜູ້ຄົນເສຍຊີວິດ ທີ່ທາງ ລັດຖະບານຕ້ອງການໂຕມາດຳເນີນຄະດີ ໃນຂໍ້ຫາຫລາຍກະໂທງນັ້ນ ນາຍ McVeigh ບໍ່ເຄີຍສະແດງຄວາມເສຍໃຈໃດໆນຳຄວາມຜິດຂອງຕົນ ແລະໄດ້ຖືກປະຫານຊີວິດໃນປີ 2001 ສ່ວນນາຍ Terry Lynn Nichols ຜູ້ສົມຮູ້ຮ່ວມຄິດນັ້ນ ຍັງຖືກ ຈຳຄຸກຕະຫຼອດຊີວິດຢູ່